CELEX: 62017TN0798
Language: fi
Date: 2017-12-08 00:00:00
Title: Asia T-798/17: Kanne 8.12.2017 – De Masi ja Varoufakis v. EKP

5.2.2018   
            
            
               FI
            
            
               Euroopan unionin virallinen lehti
            
            
               C 42/39
            
         Kanne 8.12.2017 – De Masi ja Varoufakis v. EKP
   (Asia T-798/17)
   (2018/C 042/55)
   Oikeudenkäyntikieli: saksa
   
      Asianosaiset
   
   
      Kantajat: Fabio De Masi (Hampuri, Saksa) ja Yanis Varoufakis (Ateena, Kreikka) (edustaja: professori A. Fischer-Lescano)
   
      Vastaaja: Euroopan keskuspankki (EKP)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan keskuspankin johtokunnan päätöksen, josta ilmoitettiin 16.10.2017 päivätyllä kirjeellä ja jolla hylättiin kantajien pyyntö saada tutustua Euroopan keskuspankin 23.4.2015 päivättyyn asiakirjaan ”Responses to questions concerning the interpretation of Art. 14.4 of the Statute of the ESCB and of the ECB”
            
         
               —
            
            
               velvoittamaan vastaajan ja mahdolliset väliintulijat korvaamaan oikeudenkäyntikulut unionin yleisen tuomioistuimen työjärjestyksen 87 artiklan 2 kohdan mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan keskuspankin asiakirjojen saamisesta yleisön tutustuttavaksi 4.3.2004 tehdyn Euroopan keskuspankin päätöksen (EKP/2004/3) (1) 4 artiklan 2 kohdan toisen luetelmakohdan virheelliseen soveltamiseen.
               
                           —
                        
                        
                           Kantajat katsovat, ettei riidanalaisen oikeudellisen asiantuntijalausunnon julkistaminen vahingoita vastaajan oikeudellisen neuvonannon suojaa ja että ylivoimainen yleinen etu edellyttää sen sisältämien tietojen ilmaisemista. Myös intressivertailu ja perustelut ovat puutteelliset.
                        
                     
         
               2)
            
            
               Toinen kanneperuste, joka perustuu Euroopan keskuspankin asiakirjojen saamisesta yleisön tutustuttavaksi 4.3.2004 tehdyn Euroopan keskuspankin päätöksen (EKP/2004/3) 4 artiklan 3 kohdan 1 alakohdan virheelliseen soveltamiseen.
               
                           —
                        
                        
                           Julkistaminen ei vahingoittaisi riidanalaisen oikeudellisen asiantuntijalausunnon sisäistä käyttöä Euroopan keskuspankin neuvotteluissa ja alustavissa keskusteluissa taikka vastaajan ja kansallisten keskuspankkien välisessä mielipiteiden vaihdossa.
                        
                     
         
      (1)  Euroopan keskuspankin asiakirjojen saamisesta yleisön tutustuttavaksi 4.3.2004 tehty Euroopan keskuspankin päätös (EKP/2004/3) (EUVL 2004, L 80, s. 42).